**ДОГОВОР**

**ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**„ОСИГУРЯВАНЕ НА СОФТУЕРНА ПОДДРЪЖКА ТИП „ENTERPRISE SUPPORT” НА ЛИЦЕНЗИРАН СОФТУЕР НА SAP НА ОСНОВНАТА БАНКОВА ИНФОРМАЦИОННА СИСТЕМА (ОБИС) НА БНБ“**

Днес, ... ... 2018 г., в гр. София, между:

**БЪЛГАРСКАТА НАРОДНА БАНКА (БНБ)**,със седалище и адрес на управление: гр. София 1000, пл. „Княз Александър І” № 1, код по БУЛСТАТ: 000694037, представлявана от Снежанка Деянова – главен секретар, в качеството ѝ на възложител, съгласно Заповед № БНБ-139236/07.09.2017 г. и Теменужка Цветкова – главен счетоводител, наричана по-нататък в Договора за краткост **ВЪЗЛОЖИТЕЛ**, от една страна,

и

„…………………….” със седалище и адрес на управление: …………………………., ЕИК/БУЛСТАТ: …………….., представлявано от ……………………… …………………….., в качеството на ………………. наричано по-нататък в Договора за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „**Страните**“, а всеки от тях поотделно **„Страна“**);

на основание чл. 112, ал. 1 от Закона за обществените поръчки (ЗОП), след проведена открита процедура за възлагане на обществена поръчка по реда на чл. 18, ал. 1, т. 1 във връзка с чл. 73 и следващи от ЗОП с предмет: „Осигуряване на софтуерна поддръжка тип „Enterprise Support” на лицензиран софтуер на SAP на Основната банкова информационна система (ОБИС) на БНБ“ и Решение № ……../…….. 2018 г. на главния секретар на БНБ за определяне на изпълнител на обществената поръчка, се сключи този договор **(„Договора/Договорът“)** за възлагане на обществена поръчка при следните условия:

1. **ПРЕДМЕТ НА ДОГОВОРА**
2. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва срещу възнаграждение и при условията на този договор софтуерна поддръжка на лицензиран софтуер на SAP съгласно Техническата спецификация за възлагане на обществена поръчка с предмет: „Осигуряване на софтуерна поддръжка тип „Enterprise Support” на лицензиран софтуер на SAP на Основната банкова информационна система (ОБИС) на БНБ“ – Приложение № 1 от настоящия договор. Софтуерната поддръжка по изр. 1 се отнася за лицензите, необходими за ползване на SAP лицензирания софтуер (SAP лицензи), описани подробно в т. I.1 от Техническата спецификация – Приложение № 1 от настоящия договор.

(2) При условията, посочени в настоящия договор **ИЗПЪЛНИТЕЛЯТ** се задължава да извършва в полза на **ВЪЗЛОЖИТЕЛЯ** софтуерна поддръжка тип „Enterprise Support“ по отношение на нови SAP лицензи, ако такива бъдат закупени по време на действие на договора, считано от датата на придобиването им до изтичането на срока на настоящия договор. За целта страните подписват допълнително споразумение – към договора, което съдържа: описание на новозакупените лицензи и цената, на която те са закупени от страна на **ВЪЗЛОЖИТЕЛЯ**.

(3) **ИЗПЪЛНИТЕЛЯТ** се задължава да предоставя на **ВЪЗЛОЖИТЕЛЯ** всички пакети (обновления и промени) за подобряване на SAP лицензирания софтуер и за предварително отстраняване на възникнали или установени софтуерни грешки, за периода от 1.01.2019 г. до датата на сключване на договора. *(клаузата е приложима, в случай че договорът бъде сключен след 1.01.2019 г.).*

1. **ИЗПЪЛНИТЕЛЯТ** се задължава да изпълни дейностите по чл. 1, наричани по-нататък в Договора за краткост **„Услугите“** в съответствие с изискванията на Техническата спецификация за възлагане на обществена поръчка с предмет: „Осигуряване на софтуерна поддръжка тип „Enterprise Support” на лицензиран софтуер на SAP на Основната банкова информационна система (ОБИС) на БНБ“, Техническото предложение и Ценовото предложение на **ИЗПЪЛНИТЕЛЯ**, и чрез лицата, посочени в Списък на персонала, който ще изпълнява поръчката, съставляващи съответно Приложения №№ 1, 2, 3 и 4 към този договор **(„Приложенията“**) и представляващи неразделна част от него.
2. *В срок до 3 (три) дни от датата на сключване на договора, но най-късно преди започване на неговото изпълнение,* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за името, данните за контакт и представителите на подизпълнителите, посочени в офертата на* ***ИЗПЪЛНИТЕЛЯ****.* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.[[1]](#footnote-1)*
3. **СРОК НА ДОГОВОРА. СРОК И МЯСТО НА ИЗПЪЛНЕНИЕ**
4. (1) Срокът на договора е 4 (четири) години, считано от 1.01.2019 г. или считано от датата посочена в регистрационния номер от деловодната система на **ВЪЗЛОЖИТЕЛЯ**, поставен на страница 1 от настоящия договор, ако тя е по- късна от датата – 1.01.2019 г.

(2) Срокът за поддръжка тип „Enterprise Support” на лицензиран софтуер на SAP по отношение на лицензите по чл. 1, ал. 1 започва да тече от 1.01.2019 г. или считано от датата посочена в регистрационния номер от деловодната система на **ВЪЗЛОЖИТЕЛЯ**, поставен на страница 1 от настоящия договор, ако тя е по- късна от датата – 1.01.2019 г., а тези по чл. 1, ал. 2 – от датата на придобиването им от **ВЪЗЛОЖИТЕЛЯ** до изтичане срока на договора по ал. 1.

1. Мястото на изпълнение е град София, пл. „Княз Александър I“ № 1, Централно управление на БНБ.
2. **ЦЕНА, РЕД И СРОКОВЕ ЗА ПЛАЩАНЕ**
3. (1) Цената за софтуерна поддръжка тип „Enterprise Support” на лицензиран софтуер на SAP по отношение на лицензите по чл. 1, ал. 1 за едно тримесечие е в размер на ………….. лв. (……………….) без начислен данък върху добавената стойност (ДДС), съгласно Ценовото предложение на **ИЗПЪЛНИТЕЛЯ** – Приложение № 3 от настоящия договор.

(2) В цената по ал. 1 са включени всички разходи на **ИЗПЪЛНИТЕЛЯ** за изпълнение на Услугите, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**.

(3) Цената, посочена в ал. 1 е крайна за изпълнението на Услугите, посочени в Ценовото предложение на **ИЗПЪЛНИТЕЛЯ**, като същата не подлежи на промяна, освен когато е в полза на **ВЪЗЛОЖИТЕЛЯ**, в случаите, уговорени в този Договор и в съответствие с разпоредбите на ЗОП.

(4) В случай на закупуване на нови SAP лицензи, **ИЗПЪЛНИТЕЛЯТ** се задължава да извършва софтуерна поддръжка тип „Enterprise Support“ по реда, предвиден в чл. 1, ал. 2 от договора и по отношение на новозакупените SAP лицензи при цена, представляваща процент от цената на закупуване, посочена в допълнителното споразумение по чл. 1, ал. 2, както следва:

1. цена за поддръжка през 2019 г. - …….. % (…………...процента),

2. цена за поддръжка през 2020 г.- …….. % (……………процента),

3. цена за поддръжка през 2021 г.- …….. % (……………процента),

4. цена за поддръжка през 2022 г.- …….. % (……………процента),

съгласно Ценовото предложение на **ИЗПЪЛНИТЕЛЯ** – Приложение № 3 от настоящия договор.

(5) Процентът от цената за закупуване за съответната година, посочен ал. 4 и в Ценовото предложение на **ИЗПЪЛНИТЕЛЯ** – Приложение № 3 не подлежи на промяна, освен когато промяната е в полза на **ВЪЗЛОЖИТЕЛЯ** и в случаите предвидените в действащото законодателство и включва всички разходи на **ИЗПЪЛНИТЕЛЯ** за изпълнение на услугите.

(6) Цената за предоставяне на всички пакети (обновления и промени) за подобряване на SAP лицензирания софтуер и за предварително отстраняване на възникнали или установени софтуерни грешки, за периода от 1.01.2019 г. до датата на сключване на договора за едно тримесечие е в размер на ...............(……………..………..) **лева без ДДС**. *(клаузата е приложима, в случай че договорът бъде сключен след 1.01.2019 г.).*

1. (1) ВЪЗЛОЖИТЕЛЯТ извършва плащане на цената по чл. 6, ал. 1 за всяко тримесечие, през което се осъществява софтуерната поддръжка **тип** **„Enterprise Support“**. Всяко плащане се извършва в срок до 10 (десет) работни дни, считано от датата, на която изтича предходното тримесечие и след представяне на фактура от страна на ИЗПЪЛНИТЕЛЯ. В случай че първото плащане за 2019 г. е дължимо за непълно тримесечие същото се определя в размер, намален пропорционално на броя на дните, обхванати от периода от сключването на договора до последното число на месеца, предхождащ началото на следващото тримесечия.

(2) В случай на закупуване на нови SAP лицензи, образуваната по чл. 6, ал. 4 цена за всяка една година се разделя на четири равни части, представляващи цена на тримесечие. Възложителят заплаща цена за всяко тримесечие, през което се осъществява софтуерната поддръжка **тип** **„Enterprise Support“** нановозакупените SAP лицензи в зависимост от датата на придобиването им. ВЪЗЛОЖИТЕЛЯТ заплаща цената за съответното тримесечие заедно с плащането по ал. 1, след представяне на фактура от страна на **ИЗПЪЛНИТЕЛЯ**. В случай че има плащане за непълно тримесечие, дължимата сума се преизчислява пропорционално на броя на дните, обхванати от периода от придобиване на новите SAPлицензи до последно число на месеца, предхождащ началото на следващото тримесечие.

(3) **ВЪЗЛОЖИТЕЛЯТ** извършва плащане на цената по чл. 6, ал. 6 за всяко тримесечие, през което са разработени и предложени нови пакети (обновления и промени) за подобряване на SAP лицензирания софтуер и за предварително отстраняване на възникнали или установени софтуерни грешки, за периода от 1.01.2019 г. до датата на сключване на договора, след представяне на фактура от страна на **ИЗПЪЛНИТЕЛЯ**. В случай че има плащане за непълно тримесечие, дължимата сума се преизчислява пропорционално на броя на дните, обхванати от периода до последно число на месеца, предхождащ началото на следващото тримесечие. В случай че не са са се появили нови пакети (обновления и промени) за подобряване на SAP лицензирания софтуер и за предварително отстраняване на възникнали или установени софтуерни грешки през съответното тримесечие, **ВЪЗЛОЖИТЕЛЯТ** не дължи плащане на **ИЗПЪЛНИТЕЛЯ**. *(клаузата е приложима, в случай че договорът бъде сключен след 01.01.2019 г.)*

1. (1) Всички плащания по настоящия договор се извършват от **ВЪЗЛОЖИТЕЛЯ** по банков път, с преводно нареждане в лева, по следната банковата сметка на **ИЗПЪЛНИТЕЛЯ:**

**Банка: ……………………..……..;**

**IBAN: …………………….……….;**

**BIC: ……………………..………..**

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 3 (три) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

1. *(1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на* ***ИЗПЪЛНИТЕЛЯ*** *отчет за изпълнението на съответната част от Услугите, заедно с искане за плащане на тази част пряко на подизпълнителя.*

*(2)* ***ИЗПЪЛНИТЕЛЯТ*** *се задължава да предостави на* ***ВЪЗЛОЖИТЕЛЯ*** *отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими*

1. **ГАРАНЦИЯ ЗА ИЗПЪЛНЕНИЕ**
2. При подписването на този договор, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** гаранция за изпълнение в размер на 5% (пет процента) от сумата, представляваща сбор от сумата по чл. 6, ал. 1 за 16 (шестнадесет) тримесечия („**Гаранцията за изпълнение**“).
3. (1) В случай на изменение на Договора, извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) работни дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на чл. 12 от договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 13 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 14 от Договора.

1. (1) Когато гаранцията се предоставя във вид на парична сума, тя се внася по следната банкова сметка на **ВЪЗЛОЖИТЕЛЯ**:

а)В случай че **ИЗПЪЛНИТЕЛЯТ** представя гаранцията в лева, паричната сума се внася по следната банкова сметка:

IBAN: BG 40 BNBG 9661 1000 0661 23;

BIC: BNBGBGSD

б) В случай че **ИЗПЪЛНИТЕЛЯТ** представя гаранцията в евро, паричната сума се внася по следната банкова сметка:

Direct to BNBGBGSF via TARGET2

IBAN: BG83BNBG96611100066141

(2) Всички банкови разходи, свързани с преводите на сумата са за сметка на **ИЗПЪЛНИТЕЛЯ**.

1. (1) Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:
2. да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ,** и да съдържа задължение на банката-гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;
3. да бъде със срок на валидност за целия срок на действие на Договора, плюс 30 (тридесет) дни, като при необходимост срокът на валидност на банковата гаранция се удължава или се издава нова.

(2) Всички банкови разходи свързани с откриването и обслужването на банковата гаранция, по усвояването на средства от страна на **ВЪЗЛОЖИТЕЛЯ**, при наличието на основание за това, както и при нейното връщане са за сметка на **ИЗПЪЛНИТЕЛЯ**.

1. (1) Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, предварително съгласувана с **ВЪЗЛОЖИТЕЛЯ**, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:
2. да обезпечава изпълнението на този Договор чрез покритие на отговорността на **ИЗПЪЛНИТЕЛЯ** в определения в чл. 10 размер;
3. да бъде със срок на валидност за целия срок на действие на договора, плюс 30 (тридесет) дни, като при необходимост срокът на валидност на гаранцията се удължава или се издава нова.
4. Застрахователната премията по застраховката следва да е платена на сто процента (не се допуска разсрочено заплащане на застрахователната премия) и не може да бъде използвана за обезпечение на отговорността на изпълнителя по друг договор.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**

1. (1) **ВЪЗЛОЖИТЕЛЯТ** освобождава гаранцията за изпълнение, в срок до 30 (тридесет) дни след приключване на изпълнението на Договора, ако липсват основания за задържането от страна на **ВЪЗЛОЖИТЕЛЯ**, на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 8, ал. 1 от Договора;
2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;
3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(3) Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

1. **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
2. **ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. при пълно неизпълнение и разваляне на Договора от страна на **ВЪЗЛОЖИТЕЛЯ** на това основание;

2. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

1. Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.
2. Когато **ВЪЗЛОЖИТЕЛЯТ** се е удовлетворил от Гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 10 от договора.
3. **ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.
4. **ПРАВА И ЗАДЪЛЖЕНИЯ НА СТРАНИТЕ**
5. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения, на която и да е от страните.
6. **ИЗПЪЛНИТЕЛЯТ** има право:
   * + 1. да получи възнаграждения в размера, сроковете и при условията по този договор;
       2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора;
       3. да съблюдава за правилното използване на предоставените лицензи.
7. (1) **ИЗПЪЛНИТЕЛЯТ** се задължава:
   * + 1. да предоставя Услугите и да изпълнява задълженията си по този договор в уговорените срокове и качествено, в съответствие с Договора и приложенията към него;
       2. да осигурява на **ВЪЗЛОЖИТЕЛЯ** ползване на лицензирания софтуер на SAP за лицензите по чл. 1, ал. 1 и 2 от настоящия договор в неговия пълен обем и обхват.
       3. да изпълнява всички законосъобразни указания и изисквания на **ВЪЗЛОЖИТЕЛЯ**;
       4. да спазва Конфиденциалната информация, в съответствие с уговореното в чл. 41 от договора;
       5. да осигурява 24 (двадесет и четири часов достъп) до Центъра за поддръжка и съвети на **ИЗПЪЛНИТЕЛЯ**, подробно описан в Техническата спецификация – Приложение № 1 от настоящия договор;
       6. да отстранява в сроковете, определени от **ВЪЗЛОЖИТЕЛЯ** в Техническата спецификация, регистрираните в Центъра за поддръжка и съвети недостатъци, проблеми и/или грешки във функционирането на лицензирания софтуер на SAP по отношение на лицензите по чл. 1, ал. 1 и 2, съобразно степента на приоритета им, както и такива, за които **ИЗПЪЛНИТЕЛЯТ** е уведомен писмено, включително по електронна поща и/или факс;
       7. да предоставя възможност на лицата за контакт, определени от **ВЪЗЛОЖИТЕЛЯ**, да се свързват с Глобалната поддръжка на SAP и Центъра за поддръжка и съвети;
       8. да координира с лицата за контакт на **ВЪЗЛОЖИТЕЛЯ** графиците за извършване на постоянен контрол на качеството съгласно Техническата спецификация на **ВЪЗЛОЖИТЕЛЯ –** Приложение № 1. Промени в графика се извършват по инициатива на всяка една от страните след одобрение на другата страна максимално до 3 (три) пъти годишно. Промяната на графика се извършва поне 5 (пет) работни дни преди планираната дата на предоставяне на услугата.
       9. *да не възлага работата или части от нея на подизпълнители, извън посочените в офертата на* ***ИЗПЪЛНИТЕЛЯ****, освен в случаите и при условията, предвидена в ЗОП;*
       10. ***ИЗПЪЛНИТЕЛЯТ*** *се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят праща копие на Договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП*[[2]](#footnote-2)
       11. **ИЗПЪЛНИТЕЛЯТ** се задължава да извършва Услугите по този договор чрез лицата, посочени в Списъка на персонала, който ще изпълни поръчката – Приложение № 4, неразделна част от договора. **ИЗПЪЛНИТЕЛЯТ** може да прави промяна в предложения екип само след предварително писмено съгласие от страна на **ВЪЗЛОЖИТЕЛЯ** и при условие, че заместващият специалист отговаря на изискванията, описани в документацията за обществената поръчка.

(2) Лицата, посочени в Списъка на персонала, който ще изпълни поръчката – Приложение № 4, в съответствие с поверената им роля при изпълнение на договора, следва да:

1. организират предоставянето на проверки на качеството заедно с експертите от Глобалната поддръжка на SAP;

2. оказват съдействие на **ВЪЗЛОЖИТЕЛЯ** при разработването и въвеждането на препоръките, събрани по време на предоставените услуги по софтуерна поддръжка;

3. осъществяват редовни последващи коментари с **ВЪЗЛОЖИТЕЛЯ** относно договорените действия за решаване на проблеми, свързани със софтуерната поддръжка;

4. планират обслужването заедно с **ВЪЗЛОЖИТЕЛЯ** и инициира предоставянето на услуги от SAP в обхвата на SAP Enterprise Support;

5. изпълняват ролята на допълнително по-високо ниво в процеса на поддръжка.

1. **ИЗПЪЛНИТЕЛЯТ** се задължава да уведоми незабавно **ВЪЗЛОЖИТЕЛЯ** при възникване на пречки от стопански, административен или друг характер, които могат да забавят или да направят невъзможно изпълнението на този договор.
2. **ИЗПЪЛНИТЕЛЯТ** се задължава да спазва правилата за достъп до сградите на **ВЪЗЛОЖИТЕЛЯ** при спазване на пропускателния режим и работното време в сградата съгласно вътрешните правила на **ВЪЗЛОЖИТЕЛЯ** в случай на необходимост от посещения на място.
3. **ВЪЗЛОЖИТЕЛЯТ** има право:
4. да изисква и да получава услугите в уговорените срокове и качество съгласно условията на настоящия договор;
5. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на договора, или да извършва проверки, чрез свои упълномощени представители, при необходимост и на мястото на изпълнение на договора, но без с това да пречи на изпълнението;
6. да уведомява **ИЗПЪЛНИТЕЛЯ** писмено, включително по е-mail, факс и/или потребителски съобщения в „Центъра за поддръжка и съвети“ за възникнали недостатъци, проблеми и/или грешки във функционирането на лицензирания софтуер на SAP и лицензите, с посочване на приоритета им, описание на ситуацията, времето (дата и час) и условията, при които същите са установени;
7. да съставя констативен протокол за всяко неизпълнение на задължение по чл. 23 и 24 от страна на **ИЗПЪЛНИТЕЛЯ**. Протоколът следва да съдържа описание на неизпълненото задължение, неспазени срокове за изпълнение, начин и дата на уведомяване на **ИЗПЪЛНИТЕЛЯ** в конкретния случай, когато такива са предвидени с този договор.
8. **ВЪЗЛОЖИТЕЛЯТ** се задължава:
9. да заплати на **ИЗПЪЛНИТЕЛЯ** уговорената цена в сроковете и при условията на настоящия договор;
10. да оказва съдействие на **ИЗПЪЛНИТЕЛЯ** във връзка с изпълнението на този договор;
11. да пази Конфиденциалната информация, в съответствие с уговореното в чл. 41 от Договора;
12. да освободи представената от **ИЗПЪЛНИТЕЛЯ** гаранция за изпълнение съгласно клаузите на чл. 15 от този договор;
13. да определи контактни лица, които да се свързват с „Центъра за поддръжка и съвети“ на **ИЗПЪЛНИТЕЛЯ** и с Глобалната поддръжка на SAP, като уведоми за това **ИЗПЪЛНИТЕЛЯ** писмено, включително по факс и/или е-mail в срок до седем календарни дни, считано от датата на сключване на договора;
14. да определи екип, който поддържа експлоатацията, въвеждането на подобренията, качеството на бизнес процесите и системите, свързани със SAP софтуера, като уведоми за това **ИЗПЪЛНИТЕЛЯ** писмено, включително по факс и/или е-mail в срок до седем календарни дни, считано от датата на сключване на договора.
15. **ВЪЗЛОЖИТЕЛЯТ** **се задължава:**
    * + 1. да осигурява подходящи условия за експлоатация и обслужване на лицензирания софтуер на SAP. При необходимост, за извършване на обслужването, представителите на **ИЗПЪЛНИТЕЛЯ** получават съответния необходим достъп до оборудването, върху което е инсталирана системата;
        2. да осигурява за своя сметка всички базови и/или системни технологични средства (технически, програмни, комуникационни), необходими за функционирането на системата, обслужвани съгласно този договор.
16. **САНКЦИИ ПРИ НЕИЗПЪЛНЕНИЕ**
17. При просрочване изпълнението на задълженията по този договор, неизправната страна дължи на изправнатанеустойкав размер на 0.5% от стойността на неизпълнението за всеки просрочен ден, но не повече от 10% от тази сума.
18. При констатирано лошо или друго неточно или частично изпълнение на отделна услуга или при отклонение от изискванията на **ВЪЗЛОЖИТЕЛЯ**, посочени в Техническата спецификация - Приложение № 1 и Техническото предложение – Приложение № 2, неразделна част от договора, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната услуга, без да дължи допълнително възнаграждение за това. В случай че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да развали договора.
19. При разваляне на Договора поради виновно неизпълнение на задълженията на някоя от страните, виновната страна дължи неустойка в размер на сумата по чл. 6, ал. 1.
20. **ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.
21. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
22. **ПРЕКРАТЯВАНЕ НА ДОГОВОРА**
23. (1) Този Договор се прекратява:

1. с изтичане на срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

(2) Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

1. Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
2. **ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този договор.
3. Във всички случаи на прекратяване на договора, освен при прекратяване на юридическо лице – Страна по Договора без правоприемство:
4. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и
5. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на договора.

1. При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред услуги.
2. **ЗАКЛЮЧИТЕЛНИ РАЗПОРЕДБИ**

Дефинирани понятия и тълкуване

1. (1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

* + - 1. специалните разпоредби имат предимство пред общите разпоредби;
      2. разпоредбите на Приложенията имат предимство пред разпоредбите на Договора

Спазване на приложими норми

1. При изпълнението на договора, **ИЗПЪЛНИТЕЛЯТ** *[и неговите подизпълнители]* е длъжен *[са длъжни]* да спазва*[т]* всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

1. (1) Всяка от Страните по този договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до **ИЗПЪЛНИТЕЛЯ** и негови служители, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

(5) Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

(6) С цел изпълнение на настоящия договор, Страните предоставят единствено необходимите лични данни, представляващи информация за служебни контакти, посочена в чл. 47, ал. 2 и 3 от настоящия договор. По смисъла на този договор „информация за служебни контакти“ – информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.

(7) При установяване на лични данни в предоставената от насрещната страна информация, различни от посочените в ал. 6, всяка от страните е длъжна да заличи или да поиска тези лични данни да бъдат заличени .

(8) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

Публични изявления

1. **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Прехвърляне на права и задължения

1. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора *[и по договорите за подизпълнение]* могат да бъдат прехвърляни или залагани съгласно приложимото право.

Изменения

1. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

1. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

1. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

1. (1)Комуникацията между **ИЗПЪЛНИТЕЛЯ** и **ВЪЗЛОЖИТЕЛЯ** по този договор, включително с Центъра за поддръжка и съвети, се осъществява на български език.

(2) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща или по телефон, което се потвръждава писмено на следните адреси:

* + - 1. **За ВЪЗЛОЖИТЕЛЯ:**

Адрес за кореспонденция: ………………………………………….

Факс: …………………………………………

e-mail: ………………………………………..

тел…..

* + - 1. **За ИЗПЪЛНИТЕЛЯ:**

Адрес за кореспонденция: ………………….

Факс: …………………………………………

e-mail: ………………………………………..

тел…..

(3) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на Договора и да подписват предвидените в Договора документи (уведомления, протоколи и др.), както следва:

* + - 1. **За ВЪЗЛОЖИТЕЛЯ**:

…………………………………………..

* + - 1. **За ИЗПЪЛНИТЕЛЯ**

…………………………………………..

(4) За дата на получаване на уведомлението/заявката се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението/заявката е постъпила в посочената от **изпълнителя** информационна система (е-mail) – при изпращане по електронна поща.

(5) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(6) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

Приложимо право

1. За неуредените в този Договор въпроси се прилагат разпоредбите на действащото българско законодателство.

Разрешаване на спорове

1. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри:

1. Този Договор се състои е изготвен и подписан в 2 (два) еднообразни екземпляра – по един за всяка от Страните.

Общи условия

1. В случаите че **ИЗПЪЛНИТЕЛЯТ** е представил Общи условия в офертата си, при възникнало противоречие между тях и клаузите на настоящия договор, с приоритет се прилагат клаузите на договора.

Приложения:

1. Неразделна част от настоящия договор са следните приложения:
   1. Приложение № 1 – Техническа спецификация за възлагане на обществена поръчка с предмет: „Осигуряване на софтуерна поддръжка тип “Enterprise Support” на лицензиран софтуер на SAP на Основната банкова информационна система (ОБИС) на БНБ“;
   2. Приложение № 2 - Техническо предложение на **ИЗПЪЛНИТЕЛЯ**;
   3. Приложение № 3 - Ценово предложение на **ИЗПЪЛНИТЕЛЯ**;
   4. Приложение № 4 - Списък на персонала, който ще изпълнява поръчката, и/или на членовете на ръководния състав, които ще отговарят за изпълнението.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**

1. Клаузата се включва в случай, че участието на подизпълнители е посочено в офертата на изпълнителя. [↑](#footnote-ref-1)
2. Клаузите се включват в случай, че участието на подизпълнители е посочено в офертата на изпълнителя. [↑](#footnote-ref-2)